cyanic-selkie/wikianc huggingface dataset:
Planéiteschleef
Am ale Babylon huet een d'Réckwäertsbeweegunge vun de Planéiten duerch Extrapolatioun vun hire fréiere Bunnen prognostizéiert. Am Hellenismus hunn d'Astronomen dunn eng Theorie vu Planéitebeweegungen, déi sougenannt Epizykeltheorie entwéckelt, déi eng ganz genee d'Prognos vu Planéiteschleefen erlaabt huet. An der fréier Neizäit, am heliozentresche System vum Nicolaus Copernicus, goufen dunn d'Planéiteschleefen op eng Aart a Weis erkläert, wéi mer s'och haut nach fir richteg halen: Wann ee vun den ieweschte Planéite vis-à vis vun der Sonn steet ("an Oppositioun steet"), da steet d'Äerd tëscht him an der Sonn. Wéinst hirem méi séieren Ëmlaf iwwerhëlt d'Äerd den distanzéierte Planéit bannen, soudatt dee sech fir e puer Woche visuell réckleefeg ("retrograd") beweegt.
Wann d'Äerd sech virum Iwwerhuele genee op de Planéit zoubeweegt, schéngt hien e puer Deeg virum Stärenhannergrond stoen ze bleiwen (am Bild de Punkt S1). E puer Méint méi spéit, nodeem d'Äerd de Planéit iwwerholl huet, leeft si vum Planéit ewech, an en zweete Stop trëtt an (S2).
D'Ëmkéierpunkte bei deene sech e Planéit fir e puer Deeg bal net weiderbeweegt, nennt ee "Stëllstand". Well awer d'Bunnepläng vun de Planéiten net exakt mat der Ekliptik zesummefalen, handelt et sech streng geholl ëm Stëllstänn an ekliptikaler Längt. Wéinst den Ännerunge vun der ekliptikaler Breet wärend dem Stëllstand kritt déi visuell Bunn amplaz vu richtegen Ëmkéierpunkten eng Schleefform. Sou Oppositiounsschleefe loosse sech ganz gutt beim Mars observéieren.
Wann zwéi Planéiten an der Zäit ëm hir Oppositioun dat selwecht Stärebild duerchwanderen, kann et virkommen, datt sech hir Schleefen iwwerlageren a si sech net nëmmen eemol, mä dräimol begéinen; dat gëtt dann dräifach Konjunktioun genannt. All puer Joerhonnerte geschitt dat fir de Jupiter an de Saturn.
Konstruktioun vun enger Planéiteschleef
D'Bild niewendrun weist déi visuell schleefefërmeg Bunn fir d'Beweegung vun der Äerd ëm d'Sonn. Déi schleefefërmeg Bunn ergëtt sech duerch eng Projektioun vun der Beweegung vum vergläichsweis noe Planéit op den Hannergrond vun de Stären déi wäit ewechleien. Si ergëtt sech also duerch d'Parallax tëscht Äerd, Planéit a Fixstären-Hannergrond.
An engem hallwe Joer leet eis Äerd d'Streck vun de Punkten 2 bis 14 zeréck (kuckt Bild ënnen). Am selwechten Zäitraum leet dee Planeit dee méi wäit vun der Sonn ewechläit (d. h. ieweschte) wéinst senger méi klenger mëttlerer Orbitalvitesse méi eng méi kuerz Streck zeréck, déi zousätzlech duerch déi méi grouss Distanz däitlech manner gekrëmmt ass.
Wann een elo d'Punkte mat den entspriechenden Zäitpunkte verbënnt an de de Stral op de Fixstärenhannergrond verlängert, dann ergëtt sech visuell, vun de Punkten 1 bis 3 eng gläichlafend, vun de Punkten 3 bis 5 eng réckleefeg a vun de Punkte 5 bis 7 nees eng gläichlafend Beweegung. Déi entspriechend Projektioun op de Fixstärenhannergrond ergëtt déi schleefefërmeg Bunn.
NGC 1560
Den NGC 1560, (oder IC 2062) ass eng Spiralgalaxis am Stärebild Camelopardalis an der Maffei-Grupp.
D'Galaxis huet eng visuell Magnitude vun 12,2m a gouf vum Astronom Wilhelm Tempel den 1. August 1883 entdeckt.
D'Distanzmiessung mat der Kosmologescher Routverrécklungsmethod ass wéinst der relativ kuerzer Distanz vum Spiralniwwel net benotzbar. D'Galaxis huet eng negativ Radialvitess vu -35 km/Sekonn. Iwwer aner Methode koum ee bis elo zu Distanzschätzungen tëscht 5 a 15 Millioune Liichtjoer. Déi aktuell, prezis Resultater kommen zu engem Resultat vun 10 bis 12 Millioune Liichtjoer. Mat där Distanz ass d'Galaxis keen Deel méi vun der Lokaler Grupp.
Ofgeleet vun der Distanz engersäits an der visueller Gréisst vun 11,6 × 1,9 Bouminutten anerersäits ergëtt sech e Galaxienduerchmiesser vu ronn 35.000 Lichtjoer.
Cheveuges
Cheveuges ass eng franséisch Gemeng an den Ardennen an der Regioun Grand Est am Dall vun der Bar.
Cheveuges läit um Fouss vun de Koppen, op deene sech 1641, d'Schluecht vu Marfée tëscht den Truppe vum Gaspard vu Coligny an deene vum Prënz vu Sedan ofgespillt huet, an an där de Grof vu Soissons de Louis vu Bourbon ëm d'Liewe koum.
Kuckeswäertes
Vun der Croix de Piot, huet een eng Vue op Sedan a Charleville-Mézières.
Cécile Papier
D'Cécile Papier, gebuer de 5. Mee 1845 an der Stad Lëtzebuerg an do gestuerwen den 8. Mäerz 1915, war eng lëtzebuergesch Damm aus der besserer Gesellschaft ("socialite") an der Zäit vun der Belle Époque.
D'Cécile Papier war d'Duechter vum Charles-Ernest Papier a senger Fra Marguerite Valerius. Hire Papp koum aus enger Famill vu Schmelzdirekteren, déi zanter dem 17. Joerhonnert am Herzogtum an dono am Groussherzogtum Lëtzebuerg aktiv waren.
Si war fir d'éischt mam Henri Edouard, Baron de Marches, bestuet, mat deem si zesummen am Kolpecher Schlass an an hirem Paräisser Stadhaus gewunnt hunn. Si si vill doruechter gereest an hu jonk talentéiert Kënschtler ënnerstëtzt, dorënner den ungaresche Moler Mihály Munkácsy.
Nom fréizäitegen Doud vun hirem Mann huet d'Cécile Papier sech de 5. August 1874 zu Ell mam Mihály Munkácsy bestuet.
Ënnert de Gäscht, déi se reegelméisseg zu Paräis oder zu Kolpech empfaangen hunn, ware Familljemembere vun der Famill Bian-Brasseur, Regierungsmembere wéi de Premierminister Paul Eyschen, d'Komponiste Franz Liszt, Anton Rubinstein, Charles Gounod, Jules Massenet, Charles-Marie Widor, Ignacy Jan Paderewski (spéidere President vu Polen), Camille Saint-Saëns, Alexander Campbell Mackenzie a warscheinlech och de Richard Wagner; de President a Premierminister vu Frankräich Raymond Poincaré; Ambassadeure wéi de Frédéric de Pourtalès an de Camille Armand Jules Marie, Prince de Polignac; Schrëftsteller wéi den Anatole France, den Alphonse Daudet, den Alexandre Dumas Fils oder den Émile Zola. Weider hate si Industrieller op Besuch wéi de Ferdinand de Lesseps, deen de Suez-Kanal baue gelooss hat, den Zeitungsediteur Joseph Pulitzer an de Journalist Édouard Hervé. ,
V838 Monocerotis
Den V838 Monocerotis (kuerz V838 Mon) ass eng Liichtkräfteg Rout Nova am Stärebild Monoceros. Si läit ongeféier 6,1 Kiloparsec (20.000 Liichtjoer) vun der Äerd ewech an huet eng visuell Magnitude vu 15,74 mag.
D'Bezeechnung V838 Monocerotis bedeit "838. verännerleche Stär vum Monoceros".
Ausbroch
Am Ufank vum Joer 2002 gouf e staarken Hellegkeetsausbroch observéiert, dee sech eventuell als Mergerburst bei der Verglousung vun engem Duebelstäresystem erkläre léisst. Den Ausbroch gouf de 6. Januar 2002 vum N. J. Brown entdeckt. Duerch e Verglach mat Archivbiller hat een erausfonnt, datt hien ëm den 1. Januar 2002, no de Fotoe vum J. Bedient geschitt ass. Den éischten Ausbroch war relativ onspektakulär an ze vergläiche mam Verhalen vun engem Stär vum Typ Nova.
Den zweeten Ausbroch gouf den 2. Februar 2002 zu Innsbruck an onofhängeg dovun e puer Stonne méi spéit an der Tscheschei an a Polen entdeckt. Säi Liichtecho gouf de 17. Februar um US Naval Observatory entdeckt an hat am Ufank duerch seng séier Expansioun zu Feelaschätzung, nämlech datt den Objet nëmme ronn 700 Parsec ewech läit, gefouert.
Den Hubble-Weltraumteleskop konnt zanter dem 9. Februar 2002 ongeféier 120 Fotoe maachen. Déi bis elo lescht staamt vum 28. September 2009 a gouf mam laangwellege Filter F814 am ufänklechen infraroude Liichtspektrum opgeholl. D'Astronomen erwaarden, datt Liichtreflexioune vum Ausbroch nach bis 2010 ze gesi sinn.
No der Supernova 1987A ass dëst dat zweet Evenement, bei deem a spektakulärer Aart dat vu Material an direkter Ëmgéigend vum Stär produzéiert Liichtecho opgeholl konnt ginn. Liichtechoe sinn zanter laangem een an der Fachwelt intensiv genotzten Hëllefsmëttel fir d'Ënnersich vu variabeler Stäre a goufe schonn dacks observéiert.
Duerch Radioobservatioune vun de CO-Linne konnt den Urspronk vum fir d'Liichtecho verantwortlecht Matière erausfonnt ginn. Et handelt sech ëm eng Molekülwollek déi d'V838 Mon-Grupp ëmkreest. Zu der V838-Mon-Grupp gehéieren nieft dem Nummsgiewer nach op d'mannst dräi fréi Stäre mat der Spektralklass B3 bis B6 an de B3-Begleeder vu V838 Monocerotis. Well sech d'Molekülwollek trotz der intensiver Ultraviolettstralung vun de fréie1re Stäre nach net opgeléist huet, kann dat maximalt Alter vun der Wollek an domat vun V838 Mon op manner wéi 25 Millioune Joer geschat ginn.
Blue Tiger
Blue Tiger ass en US-amerikanesch-japanesche Film vum Norberto Barba aus dem Joer 1994.
Le Lauzet-Ubaye
Le Lauzet-Ubaye ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
V838 Monocerotis
Ausbroch
Vun 2004 bis 2006 hunn d'Observatioune Unzeeche vun engem bloe Begleetstär gewisen. Déi ëmmer méi wäit ausdeenenten Hüll schéngt am Dezember 2005 de Stär erreecht ze hunn. Schliisslech hat d'Hüll am Oktober 2006 Dimensiounen erreecht, bei där de Begleeder total verschléckt gouf.
Blue Tiger
Ëm wat geet et am Film?
D'Gina Hayes sicht nom Verbriecher deen hire Jong bei enger Schéisserei tëschen zwou Gangsterbanden erschoss huet…
Halifax-Monument zu Angles
D'Halifax-Monument zu Angles ass e Monument dat drun erënnert datt op där Plaz de 24. Juli 1941 en Halifax-Bomber dee vun der Flak getraff gi war, eroffgefall ass.
D'Monument steet an de Salzwisen um hallwe Wee tëscht Angles a Les Conches laanscht d'Departementsstrooss D46B an der Vendée.
De Fliger war en Halifax B II mat dem N° L9527 vun der 35. RAF-Schwadroun deen um Fluchfeld vu Stanton Harcourt am Oxfordshire fortgeflunn war fir La Pallice ze bombardéieren.
Lëtzebuerger Filmpräis 2007
Déi drëtt Editioun vum Lëtzebuerger Filmpräis war den 30. November 2007 an der Rockhal. Sechs Persounen souzen an der Jury: d'Erna Hennicot-Schoepges, d'Caroline Mart, d'Elizabeth Conter, de Jan Vandierendonck, den Denis Darroy, den Duncan Roberts, an de Jo Kox.
D'Präiszeremonie, déi vum Schauspiller Tom Leick moderéiert gouf, gouf am Kader vun der Lëtzebuerger Filmdeeg organiséiert, déi ënnert dem Thema "Lux&volupté" gelaf sinn.
D'Jury, déi vun der fréierer Kulturministesch Erna Hennicot-Schoepges presidéiert gouf, huet 2007 zwéi Filmer als Beschte Film geéiert: Plein d'essence vun der Geneviève Mersch, eng Produktioun vu Samsa Film iwwer d'Aire de Berchem, gouf an der neier Kategorie vum beschten Documentaire ausgezeechent, wärend de polnesch-däitschssproochegen Your Name Is Justine vum Franco de Peña als beschte Spillfilm ausgezeechent gouf. En handelt iwwer eng polnesch Fra, déi zu Berlin an d'Prostitutioun gezwonge gëtt.
Irina Palm vum däitsch-belsche Regisseur Sam Garbarski, dee seng Première op der Berlinale hat, gouf als bescht Koproduktioun geéiert, wärend dem Pol Cruchten säi lokalen Erfollegsfilm Perl oder Pica mam Publikumspräis konnt heemgoen.
Den Donato Rotunno krut fir seng Aarbecht um Horror-Thriller In a Dark Place, enger Neierzielung vum Henry James senger Geeschtergeschicht "The Turn of the Screw", de Präis fir de beschten artistesche Bäitrag. De Filmediteur Thierry Faber krut no 2003 fir d'zweet Kéier de Präis fir déi bescht technesch Kontributioun.
De Komponist Jeannot Sanavia gouf dunn och nach fir d'Filmmusek vun Nuits d'Arabie präisgekréint. Dat war déi zweet a lescht Kéier, datt dee Präis verdeelt gouf.
De Parrainage vum Filmpräis haten d'Staatssekretärin fir Kultur Octavie Modert an den delegéierte Minister fir Kommunikatioun, de Jean-Louis Schiltz. De Jean-Louis Schiltz war zu deem Zäitpunkt och Minister fir Entwécklung, Kooperatioun an Humanitär Saachen, dowéinst gouf och fir d'éischten a leschte Kéiert de Sukuma Millenium Award verdeelt, vun der däitscher Associtatioun Sukuma, déi sech fir eng gerecht und nohhalteg Globaliséierung asetzt. De Präis ass un e Clip fir nohaltegen Handel vum jonken Däitschen Niklas Warnecke gaangen.
De Präis fir de beschten europäesche Film, deen et bei den zwou éischten Editioune gouf, gouf ofgeschaaft.
Palmarès:
Pierre-Perthuis
Pierre-Perthuis ass eng franséisch Gemeng an dem Departement Yonne an der Bourgogne-Franche-Comté. Se läit op der Via Lemovicensis
Duerch d'Gemeng leeft de Floss Cure en Haaptniewefloss vun der Yonne.
Entente Izeg / Kanech / CeBra
D'Saison 2016/17 trëtt d'Dammenekipp vum FC Blo-Wäiss Izeg am Dammefoussballchampionnat als Entente Izeg/Kanech/CeBra (Dammen I) respektiv als CeBra/Izeg/Kanech (Dammen II) un.
Dës Entente resultéiert aus dem Zesummeschloss vun den 3 Fussballveräiner FC Blo-Wäiss Izeg, FC Jeunesse Kanech an FC CeBra 01 vun Zéisséng.
D'éischt Ekipp spillt an der 1.Liga vum Lëtzebuerger Championnat a gëtt vum Fernando Reis Da Silva trainéiert. D'2.Ekipp spillt an der 2.Liga.
Statistik:
La peau douce
{{Infobox Film nei
La peau douce ass e franséische Film vum François Truffaut aus dem Joer 1964.
Ëm wat geet et am Film?
De Pierre Lachenay ass e bekannte Schrëftsteller. Hien ass mat der Franca bestuet. Si hunn zesummen e Kand d'Sabine. Op enger Rees léiert hien zu Lissabon d'Nicole kennen. Hie verléift sech an déi 20 Joer méi jonk Fra…
Je vous aime
Je vous aime ass e franséische Film vum Claude Berri aus dem Joer 1980.
Galaxy Evolution Explorer
De GALEX (Galaxy Evolution Explorer oder Explorer 83) ass e Weltraumteleskop (Satellit) vun der NASA fir d'Observatioun vu Galaxien am ultraviolette Beräich vum elektromagnéitesche Spektrum. De GALEX gouf den 28. Abrëll 2003 mat enger Pegasus-Rakéit an en Äerdorbit an zirka 695 km Héicht mat enger Bunnschréi vun 29° bruecht.
Den Haaptspigel vum GALEX huet zirka 50 Zentimeter Duerchmiesser. D'Siichtfeld ass mat iwwer 1° opfälleg grouss, dofir huet misse bei der Produktioun vum Spigel ganz genee op d'Form opgepasst ginn. En Detekter vum Teleskop observéiert am Wellelängteberäich vun 135 bis 175 nm, deen aneren am Beräich vun 175 bis 280 nm.
Déi ufanks geplangt Missiounsdauer vun 29 Méint konnt iwwerschratt ginn. 2006 hat d'NASA Senior Review Panel virgeschloen, d'Missioun ze verlängeren. 2005 bis 2007 souwéi 2009 koum et duerch Kuerzschlëss zu Ausfäll vum Detekter, deen de wäiten Ultraviolettberäich observéiert. Vum Joer 2009 konnt de Schued net méi, wéi an der Vergaangenheet, gefléckt ginn, soudatt nëmmen nach mat engem Detekter weidergeschafft konnt ginn.
2007 gouf mat Hëllef vum Detekter, deen duerno ausgefall ass, en 13 Liichtjoer laange Schwäif hanner dem Stär Mira entdeckt.
De 7. Februar 2012 gouf de GALEX op Stand-By-Modus geschalt, fir 2012 komplett ofgeschalt ze ginn,. Et sinn zwar nach den 11. Februar 2012 Verhandlunge gelaf, ob d'NASA de Galaxy Evolution Explorer dem Caltech iwwerschreiwe soll, deen de Satellit weider bedreiwe wëll. Dat ass duerch den Stevenson-Wydler Technology Innovation Act méiglech, gouf awer bei Raumfluchkierpern am Weltraum nach net gemaach.
Nodeem d'NASA d'GALEX de 14. Mee 2012 un de Caltech verlount hat, fir vun dësem nach weider dräi Joer benotzt ze ginn, gëtt GALEX dat Joer net ofgeschalt. De Caltech wëll an dräi Joer mat GALEX d'Kartéierung vum UV-Himmel ofschléissen. De Caltech dréit mat aneren Instituten d'Betribskäschte vun 100.000 USD am Mount. Déi fale bei Orbital Sciences un, déi de Satellit gebaut huet a bedreift. D'NASA bleift awer Besëtzer vum GALEX, deen nach 12 Joer schaffe kéint.
Vernier-Dreifwierk
Vernierdüsen oder Vernierdreifwierker hëllefe bei der Schubvektorsteierung vu Rakéiten. Dat bedeit, datt mat hinnen d'Fluchrichtung vun enger Rakéit beaflosst ka ginn. Si sinn nom Mathematiker Pierre Vernier (1580–1637) genannt, deen d'Vernier-Skala (Nonius) erfonnt hat, mat där d'Längten an d'Wénkele ganz genee ofgelies kënne ginn.
Opbau a Funktiounsweis
Vernierdüse si selwer Rakéitendreifwierker, déi an enger oder an zwou Achse geschwenkt kënne ginn. Si ginn am Géigesaz zu den Haaptdreifwierker nëmmen dann gezünt, wann eng Bunnännerung vun der Rakéit néideg ass. Dëst miniméiert den Opwand fir d'Killung. Fir d'Zündung vun den Dreifwierker einfach an domat zouverlässeg ze halen, gi meeschtens hypergol Dreifstoffer gebraucht. Déi entzünde sech beim Zesummebrénge vum Oxidator mam Dreifstoff an der Brennkummer selbstänneg; eng separat Zündvirrichtung, déi eventuell versoe kéint, fält ewech.
Gebrauch
An de meeschte moderne Rakéiten (Ariane, Delta, Atlas) gi keng Vernierdüse méi gebraucht. An eelere Rakéitentyppe wéi zum Beispill der Sojus gi si historesch bedéngt weider agesat. Am Bild riets sinn déi 20 gréisst Düse vun der Sojus-Rakéit ze gesinn. An de baussenzege Stufe si jee zwou Vernierdüsen installéiert, an der zentraler Stuf sinn déi véier Haaptdreifwierker vu véier Vernierdüsen ëmginn.
D'Space Shuttle hat Vernierdreifwierker am Reaction Control System fir d'Lagereegelung an der Äerdëmlafbunn gebraucht.
Virdeeler an Nodeeler
Vernierdüse goufen haaptsächlech an der Ufankszäit vun der Rakéitentechnik gebraucht. Grond war déi Onausgeräiftheet vun den hydraulesche Servoen, déi haaptsächlech fir d'Schubvektorsteierung agesat goufen. Duerch de Gebrauch vu Vernierdüse konnt dat oder déi Haaptdreifwierker fest montéiert ginn. Doduerch konnte flexibel Leitunge fir den Dreifstoff an d'kardanesch Ophänkung vum Haaptdreifwierk ewechgelooss ginn. Nëmmen déi kleng Vernierdüsen hu misste geschwenkt ginn, wat mat relative klenge Servoe méiglech war. Duerch déi kleng Massen a Kräften hat sech och d'Reegelung verbessert.
A moderne Rakéite gëtt fir Schubvektorsteierung meeschtens eent oder méi kardanesch opgehaangen Haaptdreifwierker gebraucht. Iwwer hydraulesch (bei groussen Dreifwierker) oder elektresch Servoe (bei klengen Dreifwierken oder an héije Stufen) ginn d'Haaptdreifwierker geschwenkt (z. B. Space Shuttle: 10.5° Querachs, 8.5° Gierachs. Duerch d'Ausgereeftheet vun de moderne Schubvektoracteuren an d'Ewechloosse vun de Vernierdüsen, kann d'Zouverlässegkeet vu Rakéiten erhéicht ginn.
I compagni
I compagni ass e franséisch-italieenesch-jugoslawesche Film vum Mario Monicelli aus dem Joer 1963
Lëtzebuerger Filmpräis 2009
De '''4. Lëtzebuerger Filmpräis''' gouf de 4. Dezember 2009 an der Stater Lux-Expo verginn. D'Soirée gouf vum Max Hochmuth an dem Fred Neuen de animéiert. 800 Persoune ware bei där Zeremonie dobäi, op där och d'Rockgrupp Eternal Tango opgetrueden ass. Ausgewielt gouf aus 53 Filmer, dorënner 15 Kuerzfilmer, 18 Koproduktiounen, 3 Lëtzebuerger Spillfilmer, 10 Dokumentarfilmer a 7 Animatiounsfilmer. Donieft ware ronn 100 Lëtzebuerger oder Résidenten am Renne fir de Präisser fir déi bescht kënschtleresch an technesch Kontributiounen.
An der Jury vun der Jurypresidentin Désirée Nosbusch souzen de Boyd van Hoeij, d'Viviane Reding, den Nico Simon, de Klaus Peter Weber, de Frank Wilhelm an den Dan Wiroth.
Als beschte Film gouf dem Jean-Claude Schlim säin Drama House of Boys ausgezeechent, iwwer d'Bezéiung an d'Léift tëscht zwéi jonke Männer, vun denen een HIV-positiv ass. D'Argumentatioun vun der Jury war, datt dee Film am beschten de Fong an d'Form ze kombinéiere wosst a gläichzäiteg en Thema behandelt huet, dat nach ëmmer aktuell wier. Och de Carlo Thiel gouf fir seng Kamera-Aarbecht um slweschte Film mam Präis "Bescht technesch Kontributioun" geéiert.
D'Jury hat entscheet e Spezialpräis, deen net virgesi war, un d'Dekoratrice Christina Schaffer ze verginn, fir hiert Handwierk an hir Kreativitéit ze éieren. Si krut schonn 2005 en éischte Filmpräis.
De Publikumspräis ass un den Documentaire InThierryView gaangen, e Portrait vum Andy Bausch iwwer de Schauspiller Thierry van Werveke, deen am Januar vun deem Joer fréizäiteg gestuerwe war. Zu sengen Éieren huet d'Désirée Nosbusch och e puer Wieder gesot an et gouf e Videoclip als Hommage gewisen.
D'Präisser fir déi bescht Filmmusek a fir de beschten Nowuesskënschtler goufen net méi attribuéiert.
Palmarès:
Enchastrayes
Enchastrayes ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Sentier des poètes
Sentier des poètes ass den offiziellen Numm vum Dichterpad, engem thematesche Wanderwee zu Rodange an der Gemeng Péiteng. De Ronnwanderwee féiert duerch de Bësch ronderëm den Tëtelbierg a laanscht zwielef Liesstatioune mat literareschen Texter, déi speziell fir dësen Zweck vu lëtzebuergeschen Auteure geschriwwe goufen.
De Wee huet dräi Departen, ass kamoud ze goen an ass deelweis mam Rollstull ze fueren.
De Wanderpad gouf am Kader vum Internationale Joer vum Bësch 2011 an enker Zesummenaarbecht tëscht der Natur- a Bëschverwaltung, dem Nationale Literaturzentrum an der Gemeng Péiteng ageriicht a gouf de 15. Oktober 2011 offiziell ageweit. D'Iddi fir sou e Wee zu Lëtzebuerg anzeriichte staamt vun der Organisatioun ArtMadeinLuxembourg.
NGC 1055
Den NGC 1055 ass eng Balkespiralgalaxis am Stärebild Cetus. Si läit an der Géigend vum Messier 77 a gehéiert zu der M77-Galaxiëgrupp.
MV
MV steet als Ofkierzung fir:
NGC 1055
Den NGC 1055 gouf den 18. Dezember 1783 vum däitsch-britteschen Astronom Friedrich Wilhelm Herschel entdeckt.
MV
mV steet als Ofkierzung fir:
.mv steet als Ofkierzung fir:
Tippi Hedren
D'Tippi Hedren, gebuer als Nathalie Kay Hedren den 19. Januar 1930 zu New Ulm, Minnesota ass eng US-amerikanesch Schauspillerin.
Tippi Hedren ass d'Mamm vun der Schauspillerin Melanie Griffith.
Bekannt Filmer mat der Tippi Hedren sinn The Birds (1963) vum Alfred Hitchcock, Marnie (1964) och vum Alfred Hitchcock an A Countess from Hong Kong (1967) vum Charlie Chaplin. Si huet och d'Haaptroll am Kuerzfilm Ice Cream Sundae (2001) vun der lëtzebuergescher Schauspillerin a Regisseurin Désirée Nosbusch gespillt.
Victor Kalmes
Nodeem de Vic Kalmes d'Normalschoul gepackt hat, gouf hien den 1. September 1941 Schoulmeeschter zu Helzen, duerno (1942) zu Bruechtebaach. Am Laf vum Joer 1942, gouf hien zwangsrekrutéiert. Am Summer 1945 ass hien aus der franséischer Gefaangenschaft entlooss ginn an zeréck op Lëtzebuerg komm.
Duerno war de V. Kalmes Schoulmeeschter zu Bauschelt (1945-1948), a vum Hierscht 1948 un zu Biissen, wou hie bis zu senger Pensioun am Joer 1981 enseignéiert huet (Primärschoul a spéider « Complémentaire »).
De Victor Kalmes huet sech en Numm als Lokalhistoriker gemaach an als Spezialist vun der Geschicht vum Schoulmeeschtesch-Syndikalismus. Hie war Member vun der historescher Sektioun vum Institut grand-ducal.
Never Talk to Strangers (Film 1995)
Never Talk to Strangers ass en US-amerikanesch-kanadesch-däitsche Film vum Peter Hall aus dem Joer 1995.
Anne Parillaud
D'Anne Parillaud, gebuer de 6. Mee 1960 zu Paräis, ass eng franséisch Schauspillerin.
Never Talk to Strangers (Film 1995)
Ëm wat geet et am Film?
D'Sarah Taylor, eng Psychologin, lieft eleng bis si den Ex-Polizist Tony Ramirez begéint. Déi zwee fänke séier eng passionéiert Liaisoun un. D'Sara ass endlech glécklech bis zu deem Moment wou et onheemlech Menacë kritt…
Chamberwale vum 20. Oktober 2013
Bei de '''Chamberwale vum 20. Oktober 2013''' handelt et sech ëm virgezunne Wale fir d'Chamber, dat lëtzebuergescht Parlament.
Si si fälleg ginn, wéi et den 11. Juli 2013 am Kader vun der Debatt an der Chamber ëm d'Conclusioune vun der SREL-Enquêtekommissioun kloer gi war, datt d'Regierung Juncker-Asselborn II keng Majoritéit méi hanner sech hat. No Consultatioune mat de Parteipresidenten an dem Regierungschef Jean-Claude Juncker huet de Groussherzog Henri den 19. Juli ugekënnegt, datt en d'Chamber de 7. Oktober 2013 opléise géif an et den 20. Oktober zu Neiwale kéim.
Anne Parillaud
Si ass bekannt duerch de Film Nikita vum Luc Besson.
Chamberwale vum 20. Oktober 2013
Walrecht
Zur Wiel sti 60 Mandater, déi sech op 4 Walbezierker verdeelen. Jee no der Zuel vun de Walberechtegte gi pro Bezierk ënnerschiddlech vill Deputéiert gewielt: Am Walbezierk Süde sinn et der 23, am Zentrum 21, am Norden der 9, an am Walbezierk Osten der 7. All Partei däerf maximal sou vill Kandidaten opstellen, wéi Mandater an deem jeeweilege Bezierk ze vergi sinn. Kandidaten däerfe sech nëmmen an engem Walbezierk opstellen. D'Wieler kënnen entweeder eng Parteilëscht wielen, deemno all hir Stëmmen enger Partei ginn, oder eenzel Kandidate stëmmen, sief et all vun enger Lëscht, sief et vun hirer méi (Panachéieren), andeems se hinnen eng bis zwou Stëmme ginn (am Ganzen awer net méi, wéi d'Zuel vun den Deputéiert am Walbezierk).
Et gëtt keng explizit Spärklausel (d. h. e minimale Prozentsaz, deen eng Partei oder e Kandidat misst kréien, fir an d'Parlament ze kommen). Well d'Mandater duerch den D'Hondt-Procedé vergi ginn, gëtt et, wéinst der ënnerschiddlecher Zuel vu Sëtz pro Bezierk, implizit Spärklausele vu ronn 4 % am Süde bis 12 % am Osten.
Walberechtegt sinn all Lëtzebuerger iwwer 18 Joer. Et besteet eng allgemeng Walflicht, ausser fir Walberechtegter iwwer 75 Joer an där, déi am Ausland wunnen oder do den Dag vun der Wal berufflech ze dinn hunn, an déi als eenzeg per Bréifwal stëmme kënnen. Et ass net erlaabt, engem Aneren eng Procuratioun ze gi fir an engem senger Plaz ze wielen.
Parteien
Déi heite Parteien hunn hir Lëschte mat am Ganze 540 Kandidate fir d'Chamberwalen agereecht gehat; d'Nummere vun de Lëschte goufen den 22. August 2013 vun der Presidentin vum Haaptwalbüro, Eliette Bauler, ausgeloust :
Resultater
D'CSV blouf mat 23 Sëtz déi stäerkst Partei, huet der awer 3 par rapport zu deene leschte Wale missen abéissen. D'LSAP konnt hir 13 Sëtz vun de virege Walen halen, iwerdeems d'DP 4 Sëtz bäikritt huet a gläichop mat der LSAP koum. Déi Gréng, wéi och d'ADR hu je ee Sëtz verluer, a koumen op 6, respektiv 3 Mandater. Déi Lénk hunn hir Presenz an der Chamber vun engem op zwéi Sëtz verduebelt. Net gewielt goufen d'PiD, d'KPL an d'Piratepartei.
Kuerz no de Walen huet de Jean-Claude Juncker den Usproch erhuewen, datt d'CSV als stäerkst Partei de Premierminister stelle sollt a sech e Koalitiounspartner siche kéint. Méindes, den 21. Oktober owes, hunn awer d'Parteicheffe vun de potentielle Koalitiounspartner ugekënnegt, si wieren un enger Koalitioun mat der CSV net intresséiert a géife Gespréicher féieren, fir eng Koalitioun tëscht hinnen dräi ze maachen (déi, wéinst de Faarwen, déi d'Parteie symboliséieren, Gambia-Koalitioun genannt gëtt). Sou eng Dräierkoalitioun hätt 32 Sëtz an der Chamber an domat eng Majoritéit. Den 23. Oktober huet de Groussherzog Henri de Georges Ravarani, President vum Verwaltungsgeriicht, zum Informateur ernannt. Nodeem deen dem Grand-Duc Rapport gemaach hat, huet dësen de 25. Oktober de Xavier Bettel zum Formateur vun enger neier Regierung chargéiert. Den 3. Dezember hunn d'Parteikongresser vun DP, LSAP an Déi Gréng de Koalitiounsaccord guttgeheescht, soudatt d'Regierung Bettel-Schneider de 4. Dezember 2013 vereedegt gouf.
D'Resultat an Zuelen
* D'ADR krut 2009 4 Sëtz. 2 vun hiren Deputéierten hunn 2012 d'Partei verlooss, soudatt se just nach 2 Sëtz hat. Een huet spéiderhi seng eege Partei gegrënnt, d'PiD.
Resultater no Walbezierk (Prozenter)
Quell: Luxemburger Wort vum 21. Oktober 2013
Resultater no Walbezierk (Zuel vun de Sëtz)
Quell: Luxemburger Wort vum 21. Oktober 2013
Gewielt Deputéiert
Dës 60 Deputéiert goufen direkt gewielt, respektiv sinn no der Regierungsbildung nogeréckelt :
Nogeréckelt
* ): Hunn op hiert Deputéiertemandat verzicht, fir Member vun der Regierung ze ginn.
** ): Huet 3 Deeg no der Wal op säi Mandat verzicht, de Fernand Etgen ass nogeréckelt.
*** ): Ass am September 2014 zu Gonschte vun der Martine Mergen zeréckgetrueden.
Lëtzebuerger Filmpräis 2012
Déi '''5. Editioun vum Lëtzebuerger Filmpräis''' war den 9. Mäerz 2012 am Casino 2000. D'Präiszereomonie, déi den Enn vum Filmfestival Discovery Zone markéiert huet, gouf vum Gabriel Boisanté moderéiert. 46 Filmer a 5 Kategorie waren nominéiert, dovun 13 Kuerzfilmer, 12 Dokumentarfilme, 12 Koproduktiounen, 4 réng lëtzebuergesch Filmer a 5 Animatiounsfilmer. Et waren och 74 Persounen an der Kategorie "Bescht kënschtleresch Kontributioun" an 51 Leit an der Kategorie "Bescht technesch Kontributioun" nominéiert.
D'Zeremonie stoung ënnert dem Patronage vun Kommunikatiounsminister François Biltgen an der Kulturministesch Octavie Modert.
An der Jury vun der Presidentin an ARTE-Journalistin Marie Labory souzen d'Kulturjournalistin Vesna Andonovic, den Direkter vun der Stater Cinemathéik Claude Bertemes, de Filmfan Roger Fohl, den Direkter vun der Abtei Neimënster Claude Frisoni, de Produzent Max Permantier an de Filmkritiker Jemp Thilges.
De Präis fir de beschte Spillfilm ass un der Beryl Koltz hiren Hot Hot Hot vu Samsa Film gaangen. De franséisch-belsch-lëtzebuergesche Spillfilm Illégal krut de Präis fir déi bescht Koproduktioun.
D'Gewënnerin vum "Prix du Jeune Espoir", deen un d'Vicky Krieps fir hir Roll am Film Die Vermessung der Welt gaangen ass, stoung schonn am Virfeld fest.
De Publikumspräis gouf 2012 no dräi Editioun nees ofgeschaft.
Palmarès:
Anseris Mons
Den Anseris Mons ass e Bierg um Planéit Mars, et ass kee Vulkan.
Hie steet op de Koordinaten 29,8° S an 86,6° O um Nordostrand vum Hellas-Dall. Säin Duerchmiesser gëtt op 58 km geschat. Säin Numm krut hien am Joer 1991 nom Stär Anser aus dem Stärebild Vulpecula.
Provënze vum Angola
D'Provënzen  am Angola sinn administrativ Opdeelunge vum Staatsgebitt vum afrikanesche Land Angola.
Am Ganze gëtt et 18 Provënzen (pt: províncias): {|
Luxemburger Post
Luxemburger Post war eng däitschsproocheg Zeitung zu Lëtzebuerg, déi mëttwochs a sonndes tëscht dem 20. Dezember 1893 an dem 31. Dezember 1909 erauskomm ass. Editeur war de Joseph Brück.
Redakter war vum Januar 1894 bis Enn Mee 1896 de Jean Gusenburger, dee virdru bei der Luxemburger freie Presse war. E grousse Succès haten hir Bäiluechte mam Titel Luxemburger Romanzeitung, Die kleine Hausfrauenzeitung, sou wéi Der kleine Landwirth. Am Süde koum eng eege Regionaleditioun eraus, déi Escher Post housch.
Sonia Gleis
D'Sonia Gleis, gebuer de 15. Oktober 1984 an der Stad Lëtzebuerg, ass eng lëtzebuergesch Kënschtlerin. Si ass als Molerin, Model, Schauspillerin an Televisiounspresentatrice aktiv.
Les Mazures
Les Mazures ass eng franséisch Uertschaft a Gemeng am Departement Ardennes an der Grand Est.
Sonia Gleis
Liewen
D'Sonia Gleis huet zu Paräis op der Universitéit Panthéon-Sorbonne studéiert. Si huet e Master an Arts plastiques (Arts contemporain, Arts numériques), an een an der Konschtgeschicht (Arts romans, Arts gothiques) a studéiert am Ament (2018) Droit. Si lieft tëscht Paräis a Lëtzebuerg.
Les Mazures
Wéi 2011 de Parc naturel régional des Ardennes entstanen ass, war Les Mazures eng vun de Grënnungsgemengen.
Sonia Gleis
Model
D'Sonia Gleis huet als Model, fir Marke wéi Yves Saint Laurent, Louis Vuitton, Dior, Balmain oder Celine geschafft a war an de Publicitéitsspotte fir Orangina oder Nintendo ze gesinn. D'Tëleesreklamm fir d'Kosmetiksmark Make Up Forever mat hir gouf op engem Billboard um Times Square zu New York gewisen. Zu Lëtzebuerg huet d'Sonia Gleis Reklamm fir ë. a. Voxmobile, P&T an den Eldoradio gemaach. 2011 huet si als Body-Double fir d'Claudia Schiffer an d'Diane Krüger geschafft.
Vun 2012 bis 2013 war d'Sonia Gleis als Miss-Coach a Member vum Jury vum Concours Miss Luxembourg aktiv. Zanter 2017 ass si Presidentin vum Concours Miss & Mister Grande Région.
Un assassin qui passe
Un assassin qui passe ass e franséische Film vum Michel Vianey aus dem Joer 1981.
Sonia Gleis
Eegen Austellungen
(Net komplett)
Un assassin qui passe
Ëm wat geet et am Film?
De Jacques, e Bankemployé ouni gesellschaftlech Kontakter, gouf zum Mäerder vu Fraen, déi en ofgewisen hunn. E Policeinspekter leit och ënnert dem Elengsinn, an et geléngt him dofir, beim Jacques, deen en am Verdacht huet, virauszegesinn, wéi e reagéiert a wat en als nächst mécht...
Evelyne Stoll
D'Evelyne Nelly V. Stoll, gebuer de 15. Dezember 1986 an der Stad Lëtzebuerg, ass eng lëtzebuergesch Basketballspillerin.
Vun 2004 bis 2015 war d'Stoll am Kader vun der lëtzebuergescher Dammebasketballnationalekipp, an huet 30-mol fir d'Nationalekipp gespillt.
University of Abertay Dundee
D'University of Abertay Dundee, besser bekannt als Abertay University, ass eng sougenannt New University zu Dundee a Schottland.
Geschicht
D'University of Abertay Dundee gouf 1994 gegrënnt wéi den Dundee Institute of Technology, mat engem Regierungsdekret, den Titel an de Statut vun enger Universitéit krut. Den Institut, dee sech haaptsächlech dorëm gekëmmert huet fir der Aarbechterklass vun Dundee en Accès zur Educatioun ze ginn, gouf 1888 ënner dem Numm Dundee College of Technology gegrënnt.
Akadeemesche Profil
D'Abertay University läit am Zentrum vun Dundee. Et war déi éischt Universitéit weltwäit déi 1997 e Cours a Computerspill-Entwécklung ugebueden huet. Bis haut ass d'Universitéit eng vun deene Beschten an där Branche bliwwen.
Den Centre for Excellence ass vu Skillset accreditéiert an huet staark Relatioune mat Partner an de Medien, wéi BBC Scotland, BBC New media, BBC vision, BSkyB, Channel 4, Electronic Arts, Codemasters, Blitz, Rare, Sony Entertainment Europe, Microsoft an Disney Interactive.
D'Universitéit ka mat den eetheschen Hackercourse grouss Fortschrëtter an der Recherche vu Computer- an Internetsécherheet noweisen.
D'Resultater vum leschte 'Research Assessment Exercise' (RAE 2008) weisen datt d'Abertay University déi bescht modern schottesch Universitéit an de Beräicher vun der Ëmwelt-Recherche, dem Droit an der Psychologie ass.
Jacques Zenner
De Jacques Zenner, gebuer de 17. Dezember 1908 zu Dikrech, gestuerwen den 29. Dezember 1975 zu Ettelbréck, war e lëtzebuergesche Moler.
Hie war Grënnungsmember a President vun der Konschtvereenegung La Palette, Diekirch. Hie war och Initiateur vum Art Contemporain, dem haitegen ARC Kënschtlerkrees, wéi hien 1959, zesumme mam Lé Tanson, ugefaangen huet, e järleche Salon am Domaine Thermal zu Munneref op d'Been ze stellen. .
Péiter de Groussen
De Péiter I., de Groussen (Russesch: Пётр I Вели́кий, transkribéiert Pjotr I Weliki, gebuer als Pjotr Alexejewitsch Romanow (russ. Пётр Алексе́евич Рома́нов) den zu Moskau am Kreml a gestuerwen den  zu Sankt Péitersbuerg, war vu 1682 bis 1721 Zar a Groussfürst vu Russland a vu 1721 bis 1725 den éischte Keeser (russesch Император Imperator) vum Russesche Räich.
Heintz Van Landewyck
Heintz Van Landewyck (HVL) ass den Numm vun enger Rei Firmen, déi virun allem an der Tubaksindustrie schaffen.
Péiter de Groussen
Hie gëllt als ee vun de bedeitendsten Herrscher vu Russland. Säin Attribut "de Groussen" krut e souwuel wéinst senge Leeschtungen, wéi och well e grouss gewuess war. E soll, jee no Quell, tëscht 2,01 an 2,15 Meter grouss gewiescht sinn.
Säi Papp war de russeschen Zar Alexei I., seng Mamm deem seng zweet Fra, d'Natalja Kirillowna Naryschkina. Wéi dem Péiter säi Papp 1676 gestuerwen ass, koum dem Péiter säin Hallefbrudder Fjodor III. op den Zarentroun. Deen ass awer scho 1682 gestuerwen, an et koum zu engem Kampf ëm d'Trounfolleg. Virum Péiter sengen Aen hunn d'Strelizen zwéi Bridder vu senger Mamm an deenen hire Stéifpapp ermuert. De Péiter gouf zesumme mat sengem Hallefbrudder Iwan V. zum Zar ernannt. Well si nach mannerjäreg waren, gouf dem Iwan seng Sëschter an dem Péiter seng Hallefschwëster Sophia Regentin. Den Iwan blouf nieft dem Péiter Zar bis zu sengem Doud, war awer krank an net deen Hellsten, an hat weider keen Afloss. 1689 gouf d'Sophia gestierzt, well si an engem Muerdkomplott um Péiter verwéckelt war, an de Péiter gouf fir zerguttst Zar.
De Péiter huet sech bei auslänneschen Handwierker a Kënschtler iwwer technesch Neierungen an Entwécklungen informéiert an huet probéiert, déi a Russland anzeféieren. Sou war e vu 1697 bis 1698 zum Deel inkognito an Europa ënnerwee, zesumme mat sengem Kolleeg Alexander Menschikow. Vu Livland, Kurland a Preise goung et an Holland, wou de Péiter zu Amsterdam Schëffszammermann geléiert huet, an duerno weider an England. Heen huet d'Manufakture grouss gefërdert, d'Schoulwiesen an d'Verwaltung reforméiert, a mëttel-westeuropäescht Gezei zesumme mat enger Baartsteier agefouert. Seng nei Erfarungen hunn him och gehollef eng staark a modern Arméi opzebauen an de Péiter, dee sech och fir d'Segelen intresséiert huet, huet zousätzlech Schëffer baue gelooss.
Heintz Van Landewyck
Geschicht
Déi ursprénglech Firma gouf 1847 an der Neipuertsgaass vum Jean-Pierre Heintz gegrënnt, dee mat der Joséphine Van Landewyck bestuet war. 1873 huet si hir éischt Mark, Regalia, registréiere gelooss. 1880 huet Heintz Van Landewyck domat ugefaangen, Zigaretten ze produzéieren. Nodeems d'Firma noeneen ë. a. an der Groussgaass an an der Biedergaass hir Atelieren hat, huet de Joseph Heintz, Fils vum Firmegrënner, 1897 d'Fabrick zu Hollerech installéiert. 1905 goung do déi éischt mechanesch Zigarettefëllmaschinn a Betrib; virdrun ass dat vun Hand gemaach ginn.
Treat Williams
De Richard Treat Williams, genannt Treat Williams, gebuer den 1. Dezember 1951 zu Stamford am Connecticut a gestuerwen den 12. Juni 2023 zu Albany am Staat New York war en US-amerikanesche Schauspiller, Realisateur a Produzent.
Heintz Van Landewyck
Geschicht
Nom Éischte Weltkrich sinn duerch d'Kënnegung vum Zollveräin d'Douanestaxe fir den Export an Däitschland an d'Luucht gaangen, an Heintz Van Landewyck huet 1925 eng Fabrick zu Tréier opgemaach, fir do kompetitiv ze bleiwen. 1935-37 gouf d'Fabrick zu Hollerech moderniséiert (Architekt: Georges Traus). 1938 huet Heintz Van Landewick d'Firma Fixmer vun Ettelbréck iwwerholl.
Treat Williams
Schauspiller
Den Treat Williams huet an iwwer 100 Filmer a Serië matgespillt. Säin Debut hat en 1975 am Film Deadly Hero. Bekannt Filmer mam Treat Williams sinn Hair (1979), Deep Rising (1998) an The Phantom (1996).
Heintz Van Landewyck
Geschicht
Direkt no der Befreiung duerch d'Amerikaner am Zweete Weltkrich, 1944, huet si d'Zigarettemark Maryland lancéiert. 1946 huet si d'Firma Cahen iwwerholl, a gouf domat deen eenzege Produzent vun Tubakwueren zu Lëtzebuerg. 1963 gouf eng nei Fabrick zu Ettelbréck opgemaach, an dat selwecht Joer huet Heintz Van Landewyck eng Joint Venture mam amerikanesche Produzent Lorillard kreéiert, fir do ënner Lizenz, Marke wéi Kent an Newport ze fabrizéieren. 1969 koum als nei Mark Ducal op de Maart.
Treat Williams
Schauspiller
Tëscht 2002 an 2006 huet den Treat Williams den Dr Andy Brown an der Serie Everwood gespillt. Vun 2016-2022 war hien an 53 Episoden vun der Serie Chesapeake Shores als Mick O'Brien ze gesinn.
Péiter de Groussen
Am Groussen Nordesche Krich (1700–1721) huet de Péiter sech mat Schweden ëm d'Virherrschaft am Ostséiraum gestridden. 1703 huet en d'Ëmland vun der Newa eruewert an do d'Stad Sankt Péitersbuerg als Ostséihafen a Fënster zu Europa gegrënnt, déi e vu 1710 un ouni speziellen Ukas einfach sou als nei Haaptstad vum Russesche Räich bezeechent huet. Ee Joer virdrun, 1709, huet e mat der Schluecht bei Poltawa d'Krichsgléck trotz viregen zum Deel batteren Néierlagen definitiv zu senge Gonschte gedréit.
Bei enger Inspektiounsrees de 5. November 1724 ass owes e Stuerm opkomm an de Péiter huet gesi wéi net wäit vum Uwänner vum Lachta-Séi e Boot gekentert ass. Hien ass ouni ze zécke bis un d'Hëffen an d'äiskaalt Waasser gaange fir d'Matrousen an Zaldote vum Boot ze retten. Déi selbstlos Dot huet e Bloseleide verschlëmmert, wat zesumme mat enger Lieweratrophie dräi Méint drop fir den Zar mat just 52 Joer den Doud bedeit huet.
Heintz Van Landewyck
Geschicht
An den 1980er Joren huet Lorillard d'Zesummenaarbecht gekënnegt, an Heintz Van Landewyck ass dozou iwwergaangen, nieft hiren eegene Marke virun allem Handelsmarke fir auslännesch Distributeuren (Discounter) ze produzéieren. 2015 waren dat 45% vun hirer Zigaretteproduktioun, 55% waren eege Marken.
Treat Williams
Privatliewen
Den Treat Williams ass un de Suitte vun engem Motosaccident gestuerwen. Hie war zanter 1988 mat der Pam Van Sant bestuet. Si hunn zwee Kanner: d'Elinor Williams gebuer 1988 an d'Gill Williams gebuer 1992.
Heintz Van Landewyck
Geschicht
2007 huet si Torrekens Tobacco bal ganz iwwerholl.
Treat Williams
Éierungen
Den Treat Williams gouf fir den Golden Globe Award fir de Film Hair, wou hien den Hippie George Berger gespillt huet, nominéiert.
...och fir eis!
...och fir eis! war eng Initiativ, déi sech fir d'Opmaache vum Bestietnes fir gläichgeschlechtlech Koppelen a fir eng Reform vum Adoptiounsgesetz zu Lëtzebuerg agesat huet. Se gouf am September 2007 vum Andy Maar a Laurent Boquet an d'Liewe geruff.
Heintz Van Landewyck
Den Opbau vum Groupe Heintz Van Landewyck
Heintz Van Landewyck ass zu 75 % am Besëtz vun den Nokomme vum Firmegrënner Jean-Pierre Heintz a senger Fra Joséphine van Landewyck. Vun de 26 Aktionären hunn déi meescht just eng kleng Part; e groussen Deel ass op zwou Societéite verdeelt, an deenen d'Nokomme vum Arbeds-Direkter Aloyse Meyer (dee mat der Eugénie Heintz, der Urenkelin vum Jean-Pierre Heintz, bestuet war) zesummegeschloss sinn. Et sinn dat Romey s.à r.l. (32% vum Kapital), eng SOPARFI déi vun de Kanner vum Robert Meyer gegrënnt gouf a Frame s.à r.l. (22% vum Kapital), eng SOPARFI déi vum Marc Meyer, dem fréieren President vun HVL, gegrënnt ginn ass. Den anere Véierel vum Aktionariat gehéiert der British American Tobacco (BAT). Si kruten déi wéi se d'Manufaktur Brinkmann zu Bremen kaaft hunn déi zanter 1970 Aktionär vun HVL war.
...och fir eis!
Wärend de Joren 2008 an 2009 huet d'Initiativ versicht, mat verschiddenen Aktiounen d'Ëffentlechkeet fir déi Theemen ze sensibiliséieren. Sou zum Beispill huet de Gaymat, no enger Zesummenaarbecht mat Rosa Lëtzebuerg am Joer 2009 den Titel "Gaymat, och fir eis!" gedroen, fir d'Revendicatioune méi an de Fokus ze setzen. Donieft gouf de 24. Mäerz 2008 eng Ënnerschrëftenaktioun lancéiert. Den 22. Februar 2010 hunn d'Initiateuren zesumme mam Vertrieder vun der Partnerorganisatioun Rosa Lëtzebuerg d'Petitioun dem Chamberspresident Laurent Mosar iwwerginn. Bis zu deem Dag ware ronn 1900 Ënnerschrëften zesummekomm.
Heintz Van Landewyck
Den Opbau vum Groupe Heintz Van Landewyck
D'Grupp ass zu Lëtzebuerg un enger Hellewull Holdingen a Gesellschafte bedeelegt, dorënner:
...och fir eis!
Als Reaktioun op déi Petitioun ass de Laurent Boquet als Vertrieder vun der Initiativ souwéi e Vertrieder vu Rosa Lëtzebuerg an d'Familljekommissioun vun der Chamber invitéiert ginn, wou se hiren Avis zum geplangte Projet de Loi N°6141 ginn hunn.
Heintz Van Landewyck
Produktioun
2014 huet HVL 9 Milliarden Zigarette produzéiert, derbäikommen 8.500 Tonnen Tubak fir selwer ze dréinen.
Serie 18 SNCB
Serie 18 SNCB huet e puer Bedeitungen:
Heintz Van Landewyck
Produktioun
D'Grupp HVL huet 2015 ronn 2000 Mataarbechter an de Beräicher Tubak a Groussdistributioun, dovun 800 zu Lëtzebuerg, 500 an Ungarn, 300 an Däitschland, 250 an der Belsch, an och a Frankräich, Spuenien an Holland. Si geréiert 6 Fabricken an Europa an huet an 10 Länner Filialen. An Andorra zum Beispill léisst si d'Mark Elixyr produzéieren. Aner Marke sinn Che oder Maya. Heintz van Landewyck ass den drëttgréisste Produzent vun der Welt vun eidelen Zigarettepabeierstübe fir selwer ze fëllen.
Faucon-de-Barcelonnette
Faucon-de-Barcelonnette ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Heintz Van Landewyck
Produktioun
2012 huet d'Grupp Heintz Van Landewyk e Gewënn vu 25,7 Milliounen Euro gemaach. Den Tubak ass weiderhin dat wichtegst Produktsegment: 2010 huet d'Grupp domat en Ëmsaz vun 1,9 Milliarden Euro gemaach a mat den anere Beräicher 177 Milliounen.
Léonie de Jonge
D'Léonie de Jonge, gebuer de 7. Januar 1990 zu Ettelbréck, ass eng lëtzebuergesch Politologin a Basketballspillerin.
Basket
Vun 2009 bis 2015 war d'Léonie de Jonge am Kader vun der lëtzebuergescher Dammebasketballnationalekipp, an huet 16-mol fir d'Nationalekipp gespillt.
Akadeemesch Carrière
Iwwer eng Studiebourse huet si zwee Joer um Junior College zu Devil's Lake am North Dakota studéiert a Basket gespillt. Dono huet si um Cornell College am Iowa, a vun 2014 zu Cambridge an England studéiert, wou si 2015 hire Master an 2019 hire PhD gemaach iwwer d'Hannergrënn, firwat a verschiddene Regiounen oder Staate vum Benelux riets-populistesch Parteien ënnerschiddlech staark sinn (The Success and Failure of Right-Wing Populist Parties in the Benelux Countries, 2019).
Si ass Assistent-Professesch op der Universitéit Groningen.
PaperJam
paperJam ass eng lëtzebuergesch Wirtschafts- a Finanzzäitschrëft, déi vu Maison Moderne erausbruecht gëtt. Si gouf am Juni 2000 vum Mike Koedinger gegrënnt a kënnt eemol am Mount eraus. Hir Artikele sinn haaptsächlech op Franséisch, mä deelweis och op Englesch.
De Sëtz vun der Redaktioun ass zu Bouneweg an der Stad Lëtzebuerg.
Lieserstatistik
Enger TNS ILRES Ëmfro no louch d'Oplo 2011 bei 20.000 Exemplairen an d'Lieserschaft bei 47.000 Leit, dovu 4.700 am franséischen a 4.900 am belsche Grenzgebitt. 80,5 % vun de Lieser hate statistesch gesinn eng héich Kafkraaft an 62,6 % vun hinnen hu studéiert (dovun 32,4 % wéinstens fënnef Joer laang). 40,8 % vun de Lieser haten tëscht 35 an 49 Joer, 29,9 % tëscht 50 a 64 Joer an 17,2 % tëscht 25 a 34 Joer. 82,7 % vun hinne ware berufflech aktiv.
2013 louch d'Lieserschaft bei eppes iwwer 50.000 Leit.
Der TNS-ILRES Plurimedia Etude 2017.I no gouf tëscht Februar 2016 a Februar 2017 (mat Ausnam vun der Summervakanz) an der Moyenne all Editioun vum PaperJam vun 48 900 Leit iwwer 15 Joer gelies (10,1 % vun der Wunnbevëlkerung).
Estrigon
Den Estrigon ass eng Baach am Departement Landes an e rietsen Niewefloss vun der Midouze. E gehéiert domat zum Anzuchsgebitt vum Adour.
Geographesch Situatioun
De ganze Laf vum Estrigon ass am Departement Landes, am Arrondissement Mont-de-Marsan wou en duerch d'Kantone Labrit a Mont-de-Marsan-Nord leeft.
Vun uewen no ënne gesinn, leeft en duerch d'Gemenge Le Sen, Labrit, Vert, Brocas, Cère, Uchacq-et-Parentis a Campet-et-Lamolère.
Der Wegweiser
Der Wegweiser war eng Wochenzeitung, déi zu Lëtzebuerg vum 23. Juli 1918 bis de 27. Dezember 1919 samschdes erauskoum. Hiren Ënnertitel war Offizielles Organ der Freien Volkspartei für Freiheit, Gleichheit, Gerechtigkeit.
Si gouf vum Nicolas Neuens erausginn a war den direkten Nofollger vun der Volksstimme.
Stadskanaal
Stadskanaal (gronengesch: Knoal) ass eng hollännesch Gemeng am Nordoste vun Holland mat ronn 33.000 Awunner an der Provënz Groningen.